alexandrainst/scandi-wiki huggingface dataset:
Liste over kjente personer fra Alta



Politikere og embetsmenn
Jens Otterbech (1868-1921), prest og talsmann for samiske rettigheter
Johan Martin Mjøen (1883-1966), gårdbruker, forretningsmann og politiker (V)
Eleonore Bjartveit (1924-2002), politiker (KrF), stortingsrepresentant 1989-1995, statsråd 1989-1990
Einar Bull (1942-), ambassadør
Eva M. Nielsen (1950–), stortingsrepresentant (Ap) 2001-2009
Kåre Simensen (1955-) stortingsrepresentant (Ap) 2009-2017
Olav Gunnar Ballo (1956–), stortingsrepresentant (SV) 1997-2009, direktør ved Rettsmedisinsk institutt 2009-2010
William Johan Bertheussen (1964-), direktør i Statens Havarikommisjon fra 2011
Mats Johansen Beldo (1993-), leder av Norsk Studentorganisasjon 2017/2018

Akademikere og vitenskap
Jakob Holmgren (1884-1962), arkitekt, professor ved NTH
Kirsten Kjelsberg Osen (1928-), Norges første kvinnelige professor i medisin
Torberg Torbergsen (1937-2015), overlege, professor (nevrologi) ved Universitetet i Tromsø
Yngve Kristoffersen (1941-), professor (geologi) ved UiB og Nansensenteret
Tove Bull (1945-), professor (nordisk språkvitenskap), rektor ved Universitetet i Tromsø 1996-2001

Kunstnere og forfattere
Egil Rasmussen (1903–1964), forfatter
Henny Moan (1936-), skuespiller
Hagbart Solløs (1951-), billedhugger
Mikkel Gaup (1968–), skuespiller
Frank Jørstad (1970–), skuespiller
Stig Frode Henriksen (1975–), skuespiller/manusforfatter
Tommy Wirkola (1979–), filmskaper

Idrettsutøvere 

Bjørn Wirkola (1943–), skihopper, VM-mester
Roger Dahl (1951-), hundekjører
Ove Wisløff (1954–), tidl. svømmer, OL-deltager i Montréal, Canada 1976
Jarle Pedersen (1955–), skøytetrener for det norske skøytelandslaget
Knut Leo Abrahamsen (1962-), juniorverdensmester kombinert
Marianne Skjøthaug (1967-) VM-mester i langdistanse hundekjøring
Ailo Mikkelsen Gaup (1980–), norsk freestyle motorcross-kjører og verdensmester (FMX)
Trond Fredrik Ludvigsen (1982–), fotballspiller
Tore Reginiussen (1986–), fotballspiller
Finn-Hågen Krogh (1990–), langrennsløper

Andre kategorier
Halvor Opgård (1917-2001), motstandsmann
Harry Pettersen (1921-2004), motstandsmann 
Even Blomkvist (1961-), grunnlegger og eier av Tirpitz Museum i Kåfjord/Alta

 
Alta
Betonelement-Prisen

Betonelement-Prisen er en dansk arkitekturpris som ble innstiftet i 1978. Prisen deles ut av Dansk Beton til en god og innovativ benyttelse av betongelementer i bygg. Med prisen følger et beløp på  kroner, en plakett til byggherren til innmuring samt en innrammet kopi av plaketten til arkitekten.

Fra 2009 har prismottakerne i tillegg fått en statuett som har navn etter Jørn Utzon og som er utviklet av Jørn Utzon i samarbeid med sønnen Jan Utzon.

Referanser 

Danske kulturpriser
Utmerkelser etablert i 1978
1978 i Danmark
Arkitekturpriser
Arkitektur i 1978
Aust-Agder hjelpepleieskole

Aust-Agder hjelpepleieskole var en yrkesfaglig videregående skole som ble opprettet i Grimstad 6. mai 1963. Skolen holdt i begynnelsen til i Egra, men flyttet senere til Soltun hvor den holdt til i 5 år. I 1976 flyttet skolen inn i egen, nybygd skole med internat som lå i Dybedalsveien 11-13. Skolen endret navn i 1990 til Frivoll videregående skole.

Arkiv
Arkivet etter Aust-Agder hjelpepleierskole befinner seg på Kuben i Arendal.

Eksterne lenker
 

Skoler i Grimstad
Tidligere videregående skoler i Aust-Agder
Utdanningsinstitusjoner etablert i 1963
Arkiv oppbevart ved KUBEN
Finnmarksfakultetet

Finnmarksfakultetet er et fakultet ved Universitetet i Tromsø – Norges arktiske universitet, etablert 1. august 2013 da Høgskolen i Finnmark ble slått sammen med universitetet. Fakultetet har virksomhet både i Troms og Finnmark, men ledes fra Alta.

Fakultetet har i overkant av 60 faglig tilsatte og cirka 25 administrativt ansatte.

Finnmarksfakultetet har tre institutter:

 Institutt for sosialfag (studier i sosialt arbeid, barnevern og psykososialt arbeid med barn og unge)
 Institutt for idrettsfag (studier i kroppsøving, idrett og arktisk friluftsliv)
 Institutt for reiseliv og nordlige studier (studier i medieproduksjon, reiseliv, hotell- og vertskapsledelse og fag knyttet til nordområdene)

Fakultetet ledes av en dekan i samarbeid med en fakultetsdirektør.

Referanser

Eksterne lenker
 Informasjonsside om Finnmarksfakultetet

Universitetet i Tromsø
Utdanning i Troms og Finnmark
Utdanningsinstitusjoner etablert i 2013
Byggverk i Alta
Utdanning i Alta
Borthen (slekt)

Borthen er to eller flere norske slekter som stammer fra det tidligere herred Flå (Sør-Trøndelag), i dag kommunen Melhus som ligger noen mil sør for Trondheim. Der fins to gårder:  Nedre og Øvre Bortn.

Etterkommere
Ingrid Borthen (1913–2001), skuespiller,
Leif Borthen (1911–79), forfatter og journalist,
Per Arnfinn Robertson Borthen (1940), jazzmusiker og bandleder,
Martin Luther Borthen (1878–1964), kaptein og OL-mester i seiling 1920,
Lyder Must Borthen (1845–1924), øyelege og medisinprofessor,
Per Larsen Borten (1913–2005), gårdbruker og statsminister (SP), 
Ola Borten Moe (1976), gårdbruker og statsråd (SP)
Per Borten (1978), musiker og plateprodusent.
Bjarte de Presno Borthen (1996),musiker m artistnavnet dePresno.

Referanser

Norske slekter
Etternavn
Personer fra Frøya kommune
Personer fra Melhus kommune
Anette Løken Jahr

Anette Løken Jahr (født 13. juni 1978 på Lørenskog) er en norsk journalist og barnebokforfatter.

Hun har studert mediekunnskap, radio, og kommunikasjon og livssyn på NLA Mediehøgskolen Gimlekollen i Kristiansand, og kristendom og pentecostal teologi på Det teologiske menighetsfakultet (nå MF vitenskapelig høyskole) i Oslo.

Hun har arbeidet i flere år i produksjonsselskapet TV Inter med research, konseptutvikling, regi og som reporter.

I 2010 debuterte hun som forfatter med barneboken Julie og snøkulen. Den ble i desember 2010 satt opp som juleforestilling i Filadelfia Oslo. Den ble satt opp på scenen tre år på rad, og over  barn og voksne fikk se forestillingen om den lille jenta som oppdager hvorfor vi feirer jul. Våren 2011 kom boken Viktor i femte ut, som den første av seks bøker om en vennegjeng på Muffintoppen. Høsten 2012 ga Jahr ut bok nummer to, som fikk tittelen Mina – nesten verdensmester. I 2013 og 2014 kom de neste bøkene i serien; Waqars verden og Æresord, Martin. Bok nummer fem, Livet som Live, ble utgitt i 2017. I 2021 kom seriens sjette bok, Slabbedask-mysteriet. Bøkene om gjengen på Muffintoppen er også gitt ut som lydbøker der forfatteren selv leser.

Jahr har i en årrekke spilt rollen som Kari Kvante for å underholde og undervise på skoler og andre arenaer. Formålet erå presentere fakta og enkle eksperimenter for å stimulere til nysgjerrighet og undring i et trosopplæringsperspektiv.  I 2018 ble mye av Kari Kvantes eksperimenter og fakta oppsummert i boka Kari S. Kvantes Digre bang og andre spor av Gud.

Bibliografi 
2010 Julie og snøkulen
2011 Slekt skal følge slekters gang
2012 Viktor i femte
2012 Mina- nesten verdensmester
2013 Waqars verden
2014 Æresord, Martin
2017 Livet som Live
2018 Kari S.Kvante: Digre bang og andre spor av Gud
2021 Slabbedask-mysteriet
2022 Kari S. Kvante: Hva er da et menneske? (sammen med Ola Kåre Risa)

Referanser

Eksterne lenker 
 https://web.archive.org/web/20120603054535/http://www.k-s.no/magasin/reportasjen/artikkelside/article/81304

Norske journalister
Norske barnebokforfattere
Personer fra Lørenskog kommune
Det Classenske Bibliotek

Det Classenske Bibliotek var den danske generalmajoren Johan Frederik Classens  privatbibliotek, men etter hans død etter testamentarisk bestemmelse gjort offentlig tilgjengelig i København i 1795. Det Classenske Fideicommis skulle  årlig yte 300 riksdaler til formålet og Peter Hersleb Classen d.e., bror til Johan Frederik, bekostet oppføringen av en biblioteksbygning i Amaliegade 38.
Huset ble oppført i 1792 og er sannsynligvis tegnet av Andreas Kirkerup.

Biblioteket inneholdt særlig bøker om naturhistorie, militærvesen, teknikk og landbruk. Ved Classens død besto det av ca. 20000 bind, og i midten av 1800-tallet var samlingen øket til ca. 30000 bind. Det var det tredjestørste bibliotek i København, kun overgått av Det Kongelige Bibliotek og Københavns Universitetsbibliotek. I 1867 ble det slått sammen med Københavns Universitetsbibliotek, og kom til å hete Københavns Universitetsbibliotek og det dermed forenede Classenske Bibliotek. I forbindelse med sammenslåingen ble bøkene om landbruk overført til biblioteket ved Den Kgl. Veterinær- og Landbohøjskole.

Bygningen i Amaliegade ble fredet i 1918, og inneholder nå Det Konserveringsfaglige Videncenter.

Referanser

Eksterne lenker 
 
 Det Classenske Bibliothek i Claudius Rosenhoff: Kjøbenhavn. Illustreret Veiviser og Beskrivelse over Byen og Omegnen, Thiele:København 1857
 Om legatet m.m. fra Corselitze

Biblioteker i Danmark
Etableringer i 1792
Frederiksstaden
Kultur i København
Vitenskap i 1792
Byggverk fullført i 1792
1790-årene i Danmark
Fredete byggverk i København
Faro (øl)

Faro er et belgisk øl fra Brussel basert på lambic. Faro ble opprinnelig laget ved å blande lambicøl og tilsette kandissukker. Det har derfor en sur-søt smak. Ølets alkoholinnhold er etter belgisk standard relativt lavt: mellom 4,5 og 5,5%.

Historie 
Faro ølets historie går tilbake til 1559. Fra 1885 ble faro mindre populært fordi man brukte lambic av dårligere kvalitet; lambicen med den beste kvaliteten ble brukt til produksjonen av geuze som stadig økte i popularitet. Faroølets popularitet dalte videre etter den første verdenskrigen, fordi man brukte sakkarin som erstatning for kandissukkeret. Fra begynnelsen av 1970-årene kom en fornyet interesse for faroen. Faro er anerkjent og berskjermet av EU som en «garantert tradisjonell spesialitet»(GTS-status).

Se også
 Lambic
 Geuze

øltyper
Belgisk øl
Brussel
Omloop Het Nieuwsblad 2013

Omloop Het Nieuwsblad 2013 var den 68. utgaven av sykkelrittet Omloop Het Nieuwsblad. Rittet ble arrangert lørdag 27. februar 2013.

Resultat

Eksterne lenker 
 http://www.omloophetnieuwsblad.be/nl/elite-men

Omloop Het Nieuwsblad
Sykkelritt i 2013
Sport i Belgia i 2013
Lyder Borthen

Lyder Must Borthen (født 4. mai 1849 i Trondheim, død 8. desember 1924 samme sted) var en prisbelønt norsk øyelege og forsker, kjent for sine studier av spedalskhet i øyet.

Etter examen artium 1867 fra Trondheim katedralskole ble han cand.med. i Christiania ved Det Kongelige Frederiks Universitet i 1875.  Deretter drev han fra 1876 frem til sin død i 1924, egen praksis i hjembyen samt hadde tallrike studiereiser til utlandet for å spesialisere seg som øyelege.  Hans forskning brakte ham en dr.med. i 1885 på en avhandling Synsindtrykkene, specielt med Hensyn til Farvesandsen, forklaret ved Molekularbevægelse. Med stipend reiste han i 1888 til diverse europeiske læresteder og fordypet seg fra 1889 til 1902 innen spedalskhet i øynene med to nye stipender i 1892 og 1900. Det resulterte i tre  avhandlinger om dette, blant annet med hans akvareller og fotografier av pasientenes øyne.  Han samarbeidet en del med spedalske-sykehusene i Bergen, nemlig St. Jørgens Hospital og Pleiestiftelsen for spedalske nr.1.

Forskningen skjedde mens han var i legejobb. Fra 1886 hadde han også tilleggsjobber, blant annet  som  lege ved byens blindeskole fra 1886,  lege for Det Nordenfjeldske Dampskibsselskab fra 1888, lege for Trondheim katedralskole fra 1898 og fra 1899 lege for Det Bergenske Dampskibsselskab. Fra 1893 var han også lege ved byens abnormeskole.  Hans mange pasienter for grå stær måtte gå hjem efter operasjonen. 

I 1991 utga Norsk Oftalmologisk Forening en biografi.

Han var sønn av Johan Jørgen Borthen (1783–1851) som var væreier på Frøya og Anna Margrethe Brodtkorb (1809–96). Lyder giftet seg i 1885 med  Hedvig Margrethe Bachke (1860–1920) som var  datter av statsråd Ole Andreas Bachke.  Hans dattersønn var dr.med. Hans H. Bassøe (1922–2004), landets første forsker på lavkarbo.

Utgivelser 
 Synsindtrykkene, specielt med Hensyn til Farvesandsen, forklaret ved Molekularbevægelse, dr.med.-avhandling 1885

Premier 
 Det Kongelige Norske Videnskabers Selskab, innvalgt 1877
 St. Olavs Orden, ridder i førsteklassen 1897
 Det Norske Videnskaps-Akademi innvalgt 1900
 Verdensutstillingen i Paris (1900), gullmedalje for «Die Lepra des Auges»
 Trondhjems Lægeforening, æresmedlem

Verv og annet 
 Reitgjerdets tilsynskomite fra 1876, formann 1907–1920
 Trondhjems Kunstforening, formann 1877–1904
 Trondhjems Turistforening, medstifter 1887
 Trondhjems Forsvarsforening, formann 1889
 Begravelseskassen for norske læger, stifter og forretningsfører 1891–1924
 Nordenfjeldske Kunstindustrimuseum, medstifter 1892
 E. C. Dahls stiftelse, styreformann 1893
 Trondhjems bys vel, formann fra 1894
 Det medisinske leseværelse Trondhjem, grunnlegger 1895
 Trondheim Barnehjælpsforening, initiativtager 1903
 Den norske lægeforening, Trondhjems styre-representant 1902–1909

Se også 
 Borthen (slekt)

Referanser

Eksterne lenker 
 Lyder Borthens privatarkiv finnes ved NTNU Universitetsbiblioteket Gunnerusbiblioteket

Norske leger
Oftalmologer
Spedalskhet
Medlemmer av Det Norske Videnskaps-Akademi
Medlemmer av Det Kongelige Norske Videnskabers Selskab
St. Olavs Orden
Personer fra Trondheim kommune
Évian-les-Bains

Évian-les-Bains er en kommune i departementet Haute-Savoie i regionen Auvergne-Rhône-Alpes sørøst i Frankrike. Évian-les-Bains ligger ved bredden av Genfersjøen og er kjent som et eksklusivt feriested og spa. Fra 6. juli til 15. juni 1938 ble Éviankonferansen avholdt her. Konferansen hadde som formål å diskutere strømmen av jødiske flyktninger fra Tyskland og Østerrike.

Befolkningsutvikling 
Antall innbyggere i kommunen Évian-les-Bains

Referanser

Eksterne lenker 
 
 Kommunedata INSEE

Kommuner i Haute-Savoie
Kursteder
Faas Wilkes

Servaas «Faas» Wilkes (født 13. oktober 1923, død 15. august 2006) var en nederlandsk fotballspiller som spilte angriper med 35 mål på 38 kamper (et snitt på 0,92 mål per kamp) for . Snittet kunne kanskje ha vært større, da Wilkes som profesjonell spiller ble satt ut av det rene amatørlandslaget til Nederland fra 1949–1955, da det nederlandske fotballforbundet tillot profesjonelle spillere på landslaget.

Wilkes spilte for Xerxes Rotterdam i begynnelsen av karrieren før han etter sesongslutt 1948–1949 dro til den italienske klubben Internazionale. Han fikk 95 kamper og scoret 47 mål for laget i de tre sesongene han var der. Han spilte også én sesong i Torino Calcio før han som 30-åring dro til den spanske klubben Valencia. Wilkes holdt scoringsformen oppe med 38 mål i 62 kamper mellom 1953 og 1956. Han ble således den første utenlandske stjernen i Valencia. Etter det oppholdet dro han tilbake til Nederland og VVV, deretter tilbake til Valencia og Levante UD før han avsluttet karrieren i Fortuna '54. 

Wilkes ble regnet som en av de beste fotballspillerne fra Nederland noensinne, og han var kjent for sitt kreative spill og driblinger. Storspilleren Johan Cruijff omtalte Wilkes som sitt idol.

Wilkes døde av hjerteinfarkt i 2006.

Referanser

Eksterne lenker 
 
 In memorial for Faas Wilkes (nederlandsk)

Nederlandske fotballspillere
Deltakere for Nederland under Sommer-OL 1948
Fotballspillere under Sommer-OL 1948
Fotballspillere for FC Internazionale Milano
Fotballspillere for Torino FC
Fotballspillere for Valencia CF
Fotballspillere for VVV-Venlo
Fotballspillere for Levante UD
Fotballspillere for Fortuna Sittard
Personer fra Rotterdam
Gol Idrettslag

Gol Idrettslag er et norsk idrettslag som ble stiftet i 1896. Klubben har satsing på breddeidrett, har nesten  medlemmer, og driver med åtte aktiviteter;

Alpint
Fotball
Håndball
Langrenn
Skøyter
Svømming
Turn
Sykling

Kjente utøvere
Pål Golberg (langrenn) 
Ester Stølen (skøyter)
Henrik Berntsen (skøyter)

Litteratur

Eksterne lenker 
 
 Hallingmo Stadion - Nordic Stadiums

Idrettslag i Buskerud
Skøyteklubber i Buskerud
Sykkellag i Norge
Fotballag i Buskerud
Sport i Gol
Idrettslag etablert i 1896
1896 i Norge
Artikler i skøytesportprosjektet
Moltke

Moltke er en adelsslekt fra Mecklenburg som har spilt en stor rolle i dansk og tysk historie. Til den tyske grenen hører hærføreren Helmuth von Moltke.

Danmark
Slekten har vært knyttet til Danmark siden rundt 1300. I Danmark har medlemmer vært riksråder og storgodseiere og slekten har lensgrevelig rang. Til slekten hører bl.a. den danske statsmannen Adam Gottlob Moltke og de danske statsministrene (konsilspresidentene) Joachim Godske Moltke og Adam Wilhelm Moltke.

Norge
I norsk middelalder eide medlemmer av slekten, med navneformen Molteke, større eiendommer i Østfold, bl.a. Tomb gård. Av disse var fogden Herman Molteke  (nevnt 1413–65)  gift med Borghild Ogmundsdotter Bolt, og deres datter var gift med riksråd og ridder Kolbjørn Gerst.

Medlemmer av den danske slekten kom til Skiensdistriktet som amtmenn i Bratsberg i noen år sist på 1700-tallet. Den ene, Fredrik Moltke (død 1836), ble inngiftet i Løvenskiold-slekten på Fossum hovedgård. Den andre var greve Otto Joachim Moltke (død 1853) hvis søster Bertha (død 1846) giftet seg med den danske baron Frederik Adeler (død 1816) som arvet Gjemsø kloster fra sin farbror, stiftamtmannen Fredrik Georg Adeler (død 1810).

Litteratur 
 Olaf Jessen, Die Moltkes: Biographie einer Familie, München: Beck 2010. ISBN 978-3-406-60499-7
 Jochen Thies, Die Moltkes: Von Königgrätz nach Kreisau. Eine deutsche Familiengeschichte, München: Piper 2010. ISBN 978-3-492-05380-8
 A. Thiset og P.L. Wittrup: Nyt dansk Adelslexikon, København 1904
 H. Storck: Dansk Vaabenbog, København 1910
 Sven Tito Achen: Danske adelsvåbener, København 1973
 Hallvard Trætteberg: Borg i segl, mynt og våpen, Oslo 1967, side 19 med våpenskjoldtegning nr. 14 for middelalderætten Molteke i Østfold med de tre århanene (orrhanene).
 Hans Cappelen  "Våpensegl og slektspapirer fra Skiens-distriktet", NST 35 (1996): 445-46,nettversjon her , og i forkortet versjon «Adeler, Moltke og Løvenskiold», i Våpenbrevet nr. 101 august 2017, Norsk Heraldisk Forening, Oslo 2017, side 27-31, med beskrivelser av seglene til Fredrik, Bertha og Otto Joachim Moltke.

 
Våpenførende slekter
Lucas Digne

Lucas Digne (født 20. juli 1993) er en fransk fotballspiller som spiller for den engelske klubben Aston Villa FC.

Han har tidligere spilt for de franske klubbene Lille og Paris Saint-Germain FC og italienske Roma. I 2018 forlot han spanske FC Barcelona og begynte i engelske Everton FC. Den 13. januar 2022 kunngjorde Everton at Digne hadde gått over til Aston Villa.

Landslaget 
Digne har spilt flere aldersbestemte landskamper for Frankrike. Den 13. mai 2014 ble han tatt ut i den franske VM-troppen til fotball-VM i Brasil 2014.

Han ble tatt ut i s EM-tropp til EM i Frankrike 2016.

Digne ble tatt ut i s EM-tropp til EM i fotball 2021.

Meritter 
 FIFA U-20 VM 2013: Vinner

Referanser

Eksterne lenker 
 
  Club profile

Franske fotballspillere
Spillere i Fotball-VM 2014
Spillere i Fotball-EM 2016
Spillere i Fotball-EM 2021
Fotballspillere for Lille OSC
Fotballspillere for Paris Saint-Germain FC
Fotballspillere for AS Roma
Fotballspillere for FC Barcelona
Fotballspillere for Everton FC
Fotballspillere for Aston Villa FC
Personer fra departementet Seine-et-Marne
Nobelmuseet

Nobelmuséet (engelsk: Nobel Museum) er et museum om nobelprisen og nobelprisvinnerne. Muséet ligger i Börshuset på Stortorget 2 i Gamla stan i Stockholm. Det ble innviet i 2001, i forbindelse med 100-årsfeiringen av nobelprisen. Leder er Olov Amelin.

Utstillinger 
På Nobelmuséet presenteres oppfinneren og entreprenøren Alfred Nobel og alle nobelprisvinnerne, fra fysikkprisvinneren Wilhelm Conrad Röntgen i 1901 til de siste nobelprisvinnerne. Blant de mer kjente er Marie Curie (Fysikkpris 1903 og kjemipris 1911), fredsprisvinneren Aung San Suu Kyi (1991) og litteraturprisvinneren Tomas Tranströmer år 2011. Muséet organiserer guidede turer og viser filmer og gjenstander tilknyttet nobelprisen. I tilslutning til muséet finnes butikk og kafé.

Bibliotek 
Nobelmuséets forskningsbibliotek ble innviet i 2005 og ligger i kjelleren til Börshuset. Det er et humanistisk spesialbibliotek med litteratur om Alfred Nobel, nobelprisen og nobelprisvinnere. Øvrige områder som er vektlagt er museologi, idéhistorie og vitenskapshistorie. Samlingen består nå av drøyt 5000 monografier, der det meste er søkbar via den svenske nasjonale bibliotekkatalogen LIBRIS. Biblioteket er åpent for allmenheten og nås via Källargränd 4.

Nobelsenter 
Da lokalene er underdimensjonerende for virksomheten, planlegger Nobelstiftelsen å bygge Nobelssenteret på Blasieholmen, dit muséet skal flytte. De nye lokalene er forventet å bli innviet i 2018. I april 2014 ble David Chipperfield kåret til vinneren av arkitektkonkurransen for utformingen av det nye huset.

Bilder

Bygning

Fra samlingene

Referanser

Eksterne lenker 
 

Museer i Stockholm
Biblioteker i Sverige
Nobelprisen
2001 i Sverige
Museer etablert i 2001
Gamla stan
Bifangst

Bifangst er fangst av arter en ikke er ute etter under fiske.

Bifangst omfatter både arter som en primært ikke er ute etter, men som likevel kan omsettes; unge, eller for små individer av arten en fisker etter; og arter som ikke har noen økonomisk verdi. Bifangst oppstår fordi de fleste fiskeredskaper i liten grad skiller mellom arter.

Problemet er stort i forbindelse med trålfiske, og spesielt bunntråling og rekefiske medfører mye bifangst. Det antas at de to sistnevnte fiskeriene står for over halvparten av all bifangst.

Alt slags biologisk materiale som setter seg fast i, eller holdes igjen av fiskeredskaper, kan kalles bifangst, uansett om det tas ombord i fiskebåten eller ikke. Bifangst omfatter fisk, sjøpattedyr, fugler, havskilpadder, krepsdyr, bløtdyr, pigghuder, koraller, maneter, salper, svamper og andre organismer.

De økologiske følgene av bifangst er:
 redusert antall av store individer, som ofte er predatorer, eller er sårbare på grunn av lang generasjonslengde
 økt andel av arter der individene er små og formerer seg hurtig
 økt andel av åtseletere, som forsyner seg av bifangsten som blir kastet over bord
 tap av biologisk mangfold og endringer i de marine økosystemene

På den sørlige halvkule er bifangst av sjøfugl et stort problem i forbindelse med linefiske, og flere arter av albatrosser og petreller er utrydningstruet blant annet på grunn av ekstra dødelighet fra bifangst. Et prosjekt utført av NINA antyder at  omkom årlig i 2009 og 2010 i forbindelse med line- og garnfiske langs norskekysten etter torsk, rognkjeks, blåkveite, breiflabb og sjølaks. Særlig utsatt for å drukne i fiskeredskap er havhest, skarver, teist, lunde og alke.

Bifangst som blir kastet over bord, er en viktig matkilde for mange sjøfugler. Bestandene av havhest og havsule har økt mye i Nord-Atlanteren de siste 50 år, og bestanden av middelhavsmåke er nå tyve ganger så stor som på 1970-tallet. Disse bestandsøkningene kan skyldes at mer fiskeavfall er blitt tilgjengelig på åpent hav.

Eksterne lenker
 
 
 
 

Fiske